钦定古今图书集成/明伦汇编/闺媛典/第098卷 > 皇清四 > 危宁埜妻刘氏
## 钦定古今图书集成/明伦汇编/闺媛典/第098卷 > 皇清四 > 危宁埜妻刘氏

按《武昌府志》：刘氏，江夏危宁埜妻。年二十六，值献贼屠楚，宁埜走失，刘抱子随母与姑入恩武村。贼追至，见刘欲辱之。刘绐曰：“‘吾羞野合，后将相从’。贼强之上马，刘度不免，复绐之曰：‘军中不能携幼子，吾与母姑及子一别’。” 乃从容哺其子。寻拜其母与姑，作上马状。路旁有一塘，停泓不可测，回顾之曰：“儿去矣。” 遂赴水死。